بو گون تورکیه بؤیوک میللت مجلیسی‌نین نؤوبتی ایجلاسی کئچیریلیب.
پارلامئنتین ایجلاسیندا آذربایجانا حربی قوه‌لرین گؤندریلمه‌سینی دستکله‌ین سند تورکیه بؤیوک میللت مجلیسینده سسلنیب.
سندین ایکینجی اوخونوشون‌دان سونرا، مؤوضوع ایله باغلی 8 میللت وکیلی چیخیش ائدیب.
تورکیه بؤیوک میللت مجلیسینین عدالت و اینکیشاف پارتیسی، میلیتچی حرکت پارتیسی، جمهوریت خالق پارتیسی و ایگی پارتی نماینده‌لری قانون لاییحه‌سی‌نین لئهینه معروضه ائدیب‌لر.
چیخیش‌لاردا آذربایجانین مظفر اوردوسونون غلبه‌سیندن، حاکمیت، خالق و اوردو بیرلیگیندن غرورلا بحث اولونوب.
خالق‌لارین دموکرات پارتیسی‌نین نماینده‌سی ایسه سندین علیهینه چیخیش ائدیب.
موذاکیره‌لردن سونرا سسوئرمه کئچیریلیب و لاییحه قبول ائدیلیب.
قئید ائدک کی، قانون لاییحه‌سی جمهور باشقانی رجب طیب اردوغانین ایمضاسی ایله نوامبرین 16-دا تورکیه بؤیوک میللت مجلیسینه تقدیم ائدیلیب. قانونا گؤره، تورکیه حربچی‌لری 1 ایل مودتینه داغلیق قاراباغ-‌داکی روسیا-تورکیه بیرگه نظارت مرکزینده فعالیت گؤستره‌جک‌لر.
